Javaslat A TANÁCS HATÁROZATA a Szerbia és Montenegrónak nyújtott makroszintű pénzügyi támogatásról és a Jugoszláv Szövetségi Köztársaságnak nyújtott további makroszintű pénzügyi támogatásról szóló 2002/882/EK határozat módosításáról

(előterjesztő: a Bizottság)

INDOKLÁS

1. Háttér

A Szerbia és Montenegróban (a továbbiakban: SCG, a volt Jugoszláv Szövetségi Köztársaság) 2000 végén történt politikai változásokat követően az ország hatóságai figyelemre méltó eredményeket értek el a gazdasági reform és stabilizáció terén. Megteremtették és megőrizték a makrogazdaság stabilitását, és fontos szerkezeti reformok indultak el. Előreléptek az állami tulajdonú nagyvállalatok aukciós és versenytárgyalásos privatizációjában, és elkezdődött az ipari és pénzügyi ágazat szerkezetátalakítása. A napirenden lévő gazdasági reformot az EK által ezt követően nyújtott, a megállapodott gazdaság- és strukturális politikai feltételek előzetes teljesítésének függvényében végrehajtott makroszintű pénzügyi támogatási csomagok segítették.

Az első, 345 millió eurós csomagról 2001 decemberében döntöttek, és azt 2001/2002-ben hajtották végre. 2002 novemberében a Tanács úgy döntött, hogy a 2002 májusban jóváhagyott hároméves (2002-2005) kibővített IMF-megállapodás keretében a gazdaságpolitika elősegítésére és a fizetési mérleg támogatására maximum 130 millió euró összegben további közösségi makroszintű pénzügyi támogatást nyújt az SCG-nek. A támogatás második és harmadik részletének kifizetésére vonatkozó gazdaságpolitikai feltételeket és strukturális intézkedéseket a 2002 decemberében aláírt egyetértési nyilatkozat határozza meg.

Eddig az eredeti 130 millió eurós csomag első és második részletét, összesen 105 millió eurót sikeresen kifizettek, a fennmaradó harmadik (25 millió eurós) részlet végrehajtása azonban jelentős késésben van, ami az ország gazdasági és szerkezeti reformjainak 2003. évi általános lelassulását is mutatja. Ez utóbbi a bonyolult szerbiai politikai helyzet következménye is, amely előrehozott választásokhoz vezetett évvégén, majd az új (kisebbségi) kormány csak nehézkesen, 2004 elején alakult meg.

2003 novemberében a Tanács úgy döntött, hogy az IMF által megnevezett további finanszírozási igények megoldását elősegítendő, a folyó EK makroszintű pénzügyi támogatást maximum 200 millió euróra emeli. A legfeljebb 70 millió eurós újabb támogatás részletes szabályait - beleértve a részletek pontos bontását és azok feltételrendszerét - a harmadik részlet feltételrendszerében tett előrelépés után a hatóságokkal még meg kell tárgyalni.

2. A legutóbbi fejlemények és kilátások

A reál GDP növekedése Szerbiában 2003-ban a jelenlegi kibővített IMF-megállapodásban előirányzottnál elsősorban a gyengébb ipari kibocsátás és a mezőgazdasági termelés csökkenéséhez vezető aszály miatt némileg kisebb, 2-3 %-os volt. 2004-re a hatóságok 4-6 %-os GDP-növekedéssel számolnak, amiben az ipari kibocsátás fellendülése és a mezőgazdasági termelés várható megugrása tükröződik. Az év egészére a szerb hatóságok 8,5 %-os inflációval számolnak. 2004 első negyedévében Montenegró meglehetősen szerény (0,6 %-os) reálnövekedést regisztrált, az év hátralévő részében azonban a hatóságok gyorsuló növekedésre számítanak. Az év májusáig az árak 1,6 %-kal nőttek, az időszak végén pedig az egész éves infláció várhatóan 4,5 %-ot ér el.

Szerbia és Montenegró konszolidált államháztartási hiánya 2003-ban a GDP 4,2 %-a volt (Szerbiában 3,8 %, Montenegróban pedig 0,4 %, mely utóbbi a montenegrói GDP 5,2 %-át teszi ki). 2004-re a konszolidált költségvetési hiányt megpróbálják 0,8 %-kal, a GDP 3,4 %-ára csökkenteni. Szerbiában a 2004-es költségvetési hiány finanszírozása továbbra is gondot jelent, különösen az eddig elmaradt privatizációs bevételek és külföldi finanszírozás miatt.

A továbbra is tekintélyes kereskedelmi mérleghiány ellenére a kivételesen nagy, 1,4 milliárd dolláros nettó külföldi közvetlen befektetés (FDI) beáramlásnak köszönhetően (a GDP 7 %-a, az előre jelzett összeg kétszerese) a külső helyzet 2003-ban az eredetileg vártnál kedvezőbb volt, főleg a privatizációs bevételek és zöldmezős beruházások, illetve a magánszemélyek emelkedő átutalásai (a GDP 11,2 %-a) miatt. A 2003 végén már 3,6 milliárd dollárra nőtt nemzetközi tartalékok 2004 elején - ugyancsak szezonális tényezők, illetve a külföldi adósságszolgálat miatt - mérsékelten csökkenni kezdtek. Áprilisban elérték a 3,3 milliárd dolláros szintet, ami a 2004. évre előre jelzett négyhónapnyi importnak felel meg. A Londoni Klub hitelezőivel az adósságállomány - már július elejére elért - 61 %-os csökkentéséről kötött megállapodás, illetve a Standard and Poor által először megadott hitelminősítés eredményeként a külső kilátások javulhatnak. A bruttó finanszírozási követelmények azonban továbbra is magasak, és az országnak a folyó IMF-program keretében további hivatalos külső finanszírozásra van szüksége.

A szerkezeti reformok némileg új lendületet vettek az új szerb kormány 2004. márciusi megalakulásával. Nevezetesen a szerb parlament elé terjesztettek egy tekintélyes jogalkotási programot, és úgy tűnik, hogy a privatizációs folyamat ismét beindult. Az állami tulajdonú nagyvállalatok és közüzemek igazából még el sem kezdődött szerkezetátalakítása továbbra is a gazdaságpolitika nagy kihívása marad.

2004-re az IMF legutóbbi program-felülvizsgálata a fizetésimérleg-hiány fennmaradását jelezte, amelyet várhatóan fedezni fog a kétoldalú makrogazdasági támogatás, beleértve a folyó EK makroszintű pénzügyi támogatási műveletek alapján folyósított pénzösszegeket. A hitelezőktől származó előzetes jelzések alapján ennek az összegnek legalább a felét várhatóan kétoldalú adósságelengedés formájában a halasztott kamatok tőkésítésével nyújtják.

Az EK makroszintű pénzügyi támogatás végrehajtásával összefüggésben 2004 június-júliusában a bizottsági szolgálatoktól küldöttség járt Szerbia és Montenegróban, hogy értékelje a legutóbbi gazdasági fejleményeket, különösen hogy áttekintse, milyen előrelépés történt a harmadik részlet folyósítási feltételrendszerének tekintetében. Összességében történt néhány biztató fejlemény az új kormány megalakítása óta. Továbbhaladt a jogalkotási munka. A folyó IMF-program alapján megvalósult sikeres harmadik felülvizsgálat és a gazdaságpolitikáról az IMF-fel júniusban létrehozott és 2004-ben végrehajtandó megállapodás is a reform fontos ösztönzőjeként hat. A harmadik részlet feltételrendszere vonatkozásában további előrelépés történt, néhány feltétel maradéktalanul, vagy nagyjából már teljesült. Számos feltétel teljesítéséhez azonban még újabb, jelentős erőfeszítésekre van szükség. Megjegyzendő, hogy a 70 millió eurós kiegészítő összeg feltételeiben a hatóságokkal még nem állapodtak meg. Ezek a tárgyalások nyilvánvalóan csak akkor kezdődnek meg, ha a harmadik részlet feltételrendszere megnyugtató mértékig teljesült.

3. A makroszintű pénzügyi támogatás nyújtásával kapcsolatos további szempontok

A 2001-es költségvetés végrehajtására vonatkozó felelősség alóli mentesítésben, valamint a harmadik országoknak nyújtott makroszintű pénzügyi támogatásról szóló 2002/1 számvevőszéki különleges jelentésben tett ajánlásokra tekintettel a Bizottság szolgálatai megfelelően figyelembe veszik az öt genfi kritériumot (kivételes jelleg, politikai előfeltételek, komplementaritás, feltételesség és pénzügyi fegyelem).

Más költségvetési és pénzügyi irányítási feltételekkel kapcsolatban a Bizottság szolgálatai intézkedni fognak az új költségvetési rendelet által támasztott követelmények teljesítése érdekében. Ezt mutatja, hogy előzetes értékelést készítettek a tervezett támogatásról (csatolva). Mielőtt továbbhaladnának a támogatás fennmaradó részének tényleges végrehajtásával, a Bizottság szolgálatai tervbe vették Szerbia és Montenegró pénzügyi körei és igazgatási eljárásai megbízhatóságának, valamint az ilyen típusú támogatás szempontjából releváns külső és belső ellenőrző mechanizmusainak (külső tanácsadók segítségével megvalósuló) ellenőrzését. E célból külső tanácsadókat bíztak meg az operatív értékelés elkészítésével, amelynek eredményeit 2004 augusztusára várták. E megállapítások függvényében a fennmaradó összegek folyósítását megelőzően előzetes cselekvésekre lehet szükség.

4. Határozatjavaslat a jogalapnak a lejárati idő elhalasztásával történő módosításáról

Szerbia és Montenegrónak az IMF-fel egyeztetett gazdaságstabilizációs és reformprogramjához további külső pénzügyi támogatásra van szüksége a Közösségtől és más segélynyújtóktól. A 2002/882/EK határozat alapján az EK makroszintű pénzügyi támogatásnak a feltételrendszer teljesítésében történő előrelépéstől függő harmadik részlete segítheti a 2004. évi finanszírozási igények megoldását; a támogatás jelenlegi jogalapja azonban 2004. november 9-i lejárati napról rendelkezik. Itt abból indultak ki, hogy a támogatást és a folyósításhoz szükséges feltételeket várhatóan egy kétéves időszak alatt teljesíteni lehet. A fent említetteknek megfelelően a gazdasági reformok 2003. évi általános lelassulásának és a bonyolult szerbiai politikai helyzetnek is szerepe volt abban, hogy a támogatás végrehajtása késik.

Úgy tűnik, hogy a 2003 márciusában hivatalba lépett szerb kormány elkötelezett a gazdasági reform felgyorsítása mellett, és képes további intézkedéseket végrehajtani a harmadik részlet feltételrendszerének megnyugtató mérvű teljesítése érdekében. Nagy valószínűséggel azonban a harmadik részlet tényleges folyósítására a lejárati nap előtt még akkor sem kerülhet sor, ha 2004 szeptembere végéig (ami az elképzelhető legkorábbi dátum) sikerül ezt elérnie. Megjegyzendő, hogy az ország pénzügyi köreinek és igazgatási eljárásainak ,operatív értékelését" a Bizottság által kinevezett tanácsadók épp jelenleg készítik. A 2004 nyarára véglegesítendő értékelés befolyásolhatja az EK makroszintű pénzügyi támogatás harmadik részletének végrehajtását és a fennmaradó összegek kifizetésének folytatásáig bizonyos előzetes intézkedések megtételére lehet szükség.

Ezen túlmenően a 2002/882/EK tanácsi határozat módosítása döntött a legfeljebb 70 millió eurós kiegészítésről. Az újabb támogatás végrehajtására ezért a jelenlegi jogalap lejárta után nem lesz lehetőség. Következésképpen a jelenlegi jogalap az EK makroszintű pénzügyi támogatás maradéktalan végrehajtását már nem biztosítja.

Ilyen háttér mellett célszerűnek tűnik, ha a Közösség a 2002/882/EK tanácsi határozatot módosítva megváltoztatja a lejárati napot. A javaslat az, hogy a lejárati nap 2006. június 30-ra módosuljon. Ez lehetővé tenné - a maximum 70 millió eurós kiegészítést is beleértve - a támogatás zökkenőmentes és maradéktalan végrehajtását Szerbia és Montenegró hatóságai által a későbbi részletek kifizetése előtt teljesítendő megfelelő feltételrendszer alapján.

2004/0204(CNS)

Javaslat A TANÁCS HATÁROZATA a Szerbia és Montenegrónak nyújtott makroszintű pénzügyi támogatásról és a Jugoszláv Szövetségi Köztársaságnak nyújtott további makroszintű pénzügyi támogatásról szóló 2002/882/EK határozat módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 308. cikkére,

tekintettel a Bizottság javaslatára [1],

[1] HL C [...].,[...], [...]. o.

tekintettel az Európai Parlament véleményére [2],

[2] HL C [...].,[...], [...]. o.

mivel:

(1) A Jugoszláv Szövetségi Köztársaságnak nyújtott további makroszintű pénzügyi támogatásról szóló, 2002. november 5-i 2002/882/EK tanácsi határozat [3] célja a fizetési mérleg fenntarthatósága és az ország tartalékpozíciójának biztosítása.

[3] HL L 308., 2002.11.9., 25. o. A 2003/825/EK határozattal (HL L 311., 2003.11.27., 28. o.) módosított határozat.

(2) A támogatás alapján összesen 105 millió euró összegben két részletet 2002-ben és 2003-ban kifizettek. A közösen megállapított strukturális intézkedések végrehajtásában bekövetkezett késedelmek miatt a harmadik (25 millió eurós) részlet végrehajtása még mindig esedékes. A 2003-ban elhatározott újabb 70 millió eurós összeg feltételeiről és eljárási szabályairól még tárgyalni és egyeztetni kell.

(3) Szerbia és Montenegró hatóságai a jelenlegi IMF program keretében elkötelezettek a gazdasági reform és stabilizáció mellett, amit a szerkezeti reformok felélesztésének biztató jelei is tanúsítanak.

(4) Az országnak a nemzetközi pénzügyi intézmények által biztosítható támogatáson túl továbbra is szüksége van külső pénzügyi támogatásra.

(5) A 2002/882/EK határozatot úgy kell módosítani, hogy tegye lehetővé 2004. november 9. után a támogatási összegek vállalását.

(6) A Szerződés a 308. cikkben foglaltakon kívül nem ír elő hatásköröket e határozat elfogadására.

(7) A Gazdasági és Pénzügyi Bizottsággal folytatott konzultációt követően,

A KÖVETKEZŐKÉPPEN HATÁROZOTT:

Egyetlen cikk

A 2002/882/EK határozat 6. cikke második albekezdésének helyébe a következő bekezdés lép:

,2006. június 30-ig kell alkalmazni."

Kelt Brüsszelben,

a Tanács részéről

az elnök

FINANCIAL STATEMENT

1. Title Operation

Macro-financial assistance to Srbsko a Černá Hora.

2. Budget heading involved

a) Grant component the assistance (in EUR)

Budget line: 01 03 02 02

>TABELPOSITION>

(1) EUR 75 milionů committed in December 2002

(2) EUR 15 milionů committed in July 2003

b) Loan component the assistance

01 04 01 07 - ,ES guarantee for the borrowing programmes contracted by the Community to provide assistance to the countries the Western Balkans"

3. Legal basis

Article 308 the Treaty

4. Description and justification the action

a) Description the action

Modification the expiry date the Rozhodnutí Rady 2002/882/ES, as amended by Rozhodnutí Rady 2003/825/ES, providing additional macro-financial assistance to Srbsko a Černá Hora, with a view to supporting the government's reform efforts and ensuring a sustainable balance-of-payments situation.

b) Justification the action

The sustainability the beneficiary country's economic stabilisation and reform achievements heavily depends on external financial assistance from official sources at concessional terms.

5. Classification the expenditure

a) Grant component: non-compulsory, differentiated.

b) Loan component: compulsory

6. Nature the expenditure

a) Straight grant (100 % subsidy).

b) Potential activation budget guarantee for the Community borrowing aimed to fund the loan.

7. Financial impact

a) Method calculation

The evaluation the amount the assistance deemed necessary is based on the present estimates the beneficiary country's residual external financing needs.

For the loan component the assistance, it is expected that the budget guarantee will not be called. The Guarantee Fund for external actions has already been provisioned v roce 2002 and 2003 according to the Fund Regulation, for an amount corresponding to 9 % the amount the guaranteed loan (EUR 80 milionů). As a result, two transfers appropriations (n°54/2002 and n°38/2003) totalling an amount EUR 7,2 milionů from the Reserve (budget line 01 04 01 13) to the Guarantee Fund (budget line 01 04 01 14) were authorized by the Budgetary Authority v roce 2002 and 2003 after adoption the Rozhodnutí Radys 2002/882/ES and 2003/825/ES.

b) Effect the action on intervention credits

For the grant element, the credits under budget line 01 03 02 02 will be used subject to compliance with a number policy conditions to be agreed with the authorities Srbska and Černá Hora.

The budget entry reflecting the budget guarantee for the loan component the assistance will be activated only in the case an effective call on the guarantee.

c) Financing intervention

(i) Grant

The following updated schedule appropriations to be financed within the limits Category 4 the present Financial Perspective is proposed (in EUR):

>TABELPOSITION>

(1) EUR 75 milionů committed in December 2002

(ii) Eventual call on the budget guarantee

* Recourse to the Guarantee Fund established by Council Regulation (ES, EURATOM) No. 2728/94 31 October 1994, most recently amended by Regulation No. 1149/1999 25 May 1999. According to the Fund Regulation, the provisioning will take place via a transfer EUR 0,81 milionů from the Reserve to the Fund.

* In case the Guarantee Fund did not contain sufficient resources, additional payments would be called up from the budget by transfer:

- any margin remaining in the Reserve for guarantees, according to the provisions Article 18 Council Regulation (ES) No 2040/2000 26 September 2000 on budgetary discipline;

- any overdue payments to the budget for which the budget guarantee had been activated, provided that these payments have not been recorded as revenues;

- any margin available under the ceiling category 4 the financial perspectives or redeployment therein. In this case, the budget line 01 04 01 07 ,European Community Guarantee for the borrowing programmes contracted by the Community to provide financial assistance to the countries the Western Balkans" would be activated.

* In order to fulfil its obligations, the Commission can provisionally ensure the debt service with funds from its treasury. In that case, Article 12 (3) the Council Regulation (ES, EURATOM) No 1150/2000 22 May 2000 will apply.

8. Fraud prevention measures

Before the implementation this assistance, the Commission services, with the support duly mandated experts, will check the reliability financial circuits and administrative procedures the Central Bank and the Ministries Finance Srbska and Černá Hora. To this end, and in order to fulfil requirements implied by the Financial Regulation applicable to the General Budget the European Communities, an Operational Assessment has been commissioned and its results were expected by August 2004. This will cover areas like management structure and organisation, reporting tools, management and control funds, IT process and security, internal and external audit capacity, as well as the independence the central bank. Subject to the operational assessment's findings, prior actions could be required before the release the outstanding funds.

The latter verifications will also take into consideration available conclusions MMF Safeguard Assessments and other relevant reports by the MMF and the World Bank.

Finally, the assistance will be liable to verification, control and auditing procedures under the responsibility the Commission, including the European Antifraud Office (OLAF), and the European Court Auditors.

9. Elements cost-effectiveness analysis

a) Grounds for the operation and specific objectives

By supporting the country's macro-economic reform efforts and complementing financing by the International Community provided to this country in the context the MMF-supported programme, this assistance would underpin its transition towards a market economy.

b) Monitoring and evaluation

This assistance is macro-economic nature and its monitoring and evaluation is undertaken in the framework the MMF-supported stabilisation and reform programme that the beneficiary country is implementing. In particular, the monitoring the action by the Commission services takes place on the basis a genuine system macro-economic and structural policy indicators agreed with the authorities the beneficiary country. In this process, the Commission services may also monitor key areas identified in the above-mentioned operational assessment. Finally, they will remain in close contact with the MMF and World Bank services to benefit from their assessment the recipient country's stabilisation and reform.

An annual report to the European Parliament and to the Council has been foreseen in the Rozhodnutí Rady 2002/882/ES, and includes an evaluation the implementation this operation.

Furthermore, an independent ex-post evaluation the assistance is foreseen to be carried out by the Commission or duly authorised representatives one to two years after the assistance has been implemented and the authorities the country are committed to supply all necessary information.

10. Administrative expenditure

This action is exceptional by nature and will not involve an increase in the number Commission staff.

Előzetes értékelési nyilatkozat

Makroszintű pénzügyi támogatás Szerbia és Montenegró számára

1. A problémák elemzése és a szükségletek értékelése

A reál GDP 2003-ban a jelenlegi kibővített IMF-megállapodásban eredetileg előirányzottnál kissé lassabban, 2-3 %-kal nőtt. 2004-re a hatóságok 4-6 %-os GDP-növekedéssel számolnak, amelyben az ipari kibocsátás újbóli fellendülése és a mezőgazdasági termelés várható megugrása tükröződik.

A fogyasztói árindex (CPI) inflációja Szerbiában 2003 decemberében 8,1 %-ra csökkent, májusban azonban a magasabb olajárak és a villamos energia további árkorrekciója miatt enyhén, 10,5 %-ra emelkedett. Az év egészére a szerb hatóságok 8,5 %-os inflációval számolnak. Tényleges reálértéken az átváltási árfolyam 2003-ban általában stabil volt, és 2004 első felében pedig kis mértékben, mintegy 3 %-kal leértékelődött. Az eurót egyedüli törvényes fizetőeszközként egyoldalúan bevezető Montenegróban az éves infláció 2003-ban 6,6 %-ot ért el, ami tekintélyes reálértéknövekedésre enged következtetni. Az egész évre vonatkozó időszakvégi infláció várhatóan 4,5 %-ot ér el.

Szerbia és Montenegró konszolidált általános államháztartási hiánya 2003-ban a GDP 4,2 %-a volt (Szerbiában 3,8 %, Montenegróban pedig 0,4 %, mely utóbbi a montenegrói GDP 5,2 %-át teszi ki). 2004-re a költségvetési hiányt megpróbálják 0,8 %-kal, a GDP 3,4 %-ára lecsökkenteni. Ezt magasabb adóbevétellel tervezik elérni, miközben az előrejelzések szerint a kiadások a GDP-hez viszonyítva változatlanok maradnak, a hangsúly azonban a beruházások növelésén, és a jelenlegi kiadások csökkentésén lesz. A hiány finanszírozása továbbra is gondot jelent idén, különösen az eddig elmaradt privatizációs bevételek miatt.

A továbbra is hatalmas kereskedelmimérleg-hiány ellenére - amely erős importkeresletet és általában gyenge exportalapot tükröz - a külső helyzet a kivételesen magas, nagyságrendileg a GDP 7 %-át kitevő nettó külföldi közvetlenberuházás-beáramlás és a magánszemélyek emelkedő átutalásai (a GDP 11,2 %-a) miatt 2003-ban kedvezőbb volt. A bruttó nemzetközi tartalékok jelentősen, 3,6 milliárd dollárra emelkedtek. 2004 elején azonban a nemzetközi tartalékok - ugyancsak szezonális tényezők, illetve a külföldi adósságszolgálat miatt - mérsékelten csökkenni kezdtek. Áprilisban elérték a 3,3 milliárd dolláros szintet, ami a 2004. évre előre jelzett négyhónapnyi importnak felel meg. A Londoni Klub hitelezőivel az adósságállomány - már július elejére elért - csökkentéséről kötött megállapodás eredményeként a külső kilátások javulhatnak. A bruttó finanszírozási igények azonban továbbra is magasak, és az országnak a gazdaságstabilizációs és reformprogramhoz további külső pénzügyi támogatásra van szüksége a Közösségtől és más segélynyújtóktól.

1.1. Középtávú gazdasági kilátások

A reál-GDP-növekedés 2004/2005-ben várhatóan átlag 4-5 %-os lesz, és az éves infláció 2005 végéig 5 %-ra csökken. Az előrejelzések szerint 2005-ben a költségvetési hiány 2,4 %-ra, az államadósság pedig 60 % alá csökken.

A júniusban zárult jelenlegi IMF-program alapján a harmadik felülvizsgálat keretében az Alap és a hatóságok megállapodtak a 2004. évi fizetésimérleg-prognózisokban és a bruttó finanszírozási követelményekben. A prognózis szerint az FDI és a privatizációs bevételek 2003. évi szintje nem tartható. 2004-re az USD-ban kifejezett FDI várhatóan a felére, mintegy 700 millió dollárra csökken (az első öt hónapban 300 millió dollárra rúgott). A magánhitelezők folyósításai az előrejelzések szerint a 2003. évi szinten maradnak. Az IMF szerint 2004. év egészére 193 millió dolláros, EK és más kétoldalú segélynyújtók hozzájárulásaiból finanszírozandó makroszintű pénzügyi hiányra lehet számítani (tehát az IMF és a Világbank folyósításainak levonása után a projekttel kapcsolatos támogatással szemben álló, költségvetési/fizetésimérleg-támogatással fedezendő hiány).

1.2. Szerkezeti reformok a kibővített IMF-megállapodás keretében

Ami a szerkezeti reformokat illeti, az új szerb kormány 2004. márciusi megalakulásával némileg új lendületet vettek. Nevezetesen a szerb parlamenttel elfogadtattak egy jelentős jogalkotási programot. Az elmúlt hónapokban már elfogadtak, vagy éppen most szavaznak meg 32 új jogszabályt főleg a közgazdaság és a pénzügy, nevezetesen a csőd, a beruházás-fejlesztés, a cégbejegyzés, a külkereskedelem, a biztosítás, a közvetett adózás, továbbá az energia és a vasút területén. Az első (Yugobanka) bankprivatizációs versenytárgyalást május végén írták ki, és a Bankrehabilitációs Ügynökség nyolc érdeklődő banktól kapott ajánlatot. A hatóságok szeptember végéig két újabb banki versenytárgyalás kiírását tervezik. A 2003 közepén megtorpant versenytárgyalásos vállalatprivatizáció várhatóan lendületet vesz, és az év második felére négy fontos vállalat privatizációját készítik elő jelenleg. Az állami tulajdonú nagyvállalatok és közüzemek igazából még el sem kezdődött szerkezetátalakítása a jövőre nézve nagy kihívás marad a gazdaságpolitika számára.

2. Az MFA-művelet célkitűzései és vonatkozó mutatói

2.1. Célkitűzések

Az ország makrogazdasági reformtörekvéseinek támogatása és a nemzetközi közösség által az IMF támogatásával megvalósuló program keretében biztosított finanszírozás kiegészítése révén ez a támogatás Szerbia és Montenegró piacgazdaság felé történő átmenetét segíti elő. Ebben az összefüggésben, és tekintettel a fentiekben meghatározott kihívásokra és igényekre, a javasolt MFA-művelet célkitűzéseinek a következőkre kell irányulniuk:

* hozzájárulni a fennmaradó külső finanszírozási igények fedezéséhez,

* megfelelő feltételrendszerrel megkönnyíteni és bátorítani Szerbia és Montenegró hatóságainak az államháztartás területén a szerkezeti reformok végrehajtására, a magánszektor fejlesztésére és a bankszektor reformjára irányuló erőfeszítéseit.

Az eredeti 130 milliós összegre alkalmazandó makrogazdasági és szerkezeti reform célkitűzéseit a 2003 decemberében aláírt egyetértési nyilatkozat határozza meg. Az újabb 70 millió eurós (kiegészítő) támogatás feltételeiről és eljárási szabályairól egy további kiegészítő egyetértési nyilatkozatban kell megállapodni. Elviekben ez a következő területeken tartalmazhat intézkedéseket:

* stratégiai ágazatok szerkezetátalakítása/privatizációja,

* a közigazgatás, és különösen az államháztartás reformja,

* a bankszektor reformja.

2.2. Mutatók

Az IMF programjaiban foglalt mennyiségi teljesítményjelzők jelentik a makrogazdasági jellegű mutatók első kategóriáját. A kedvezményezett ország hatóságaival közösen megállapított teljesítménymutatókat a fent említett egyetértési nyilatkozatban határozták meg.

3. Alternatív rendelkezésrebocsátási mechanizmusok és kockázatértékelés

3.1. Rendelkezésrebocsátási mechanizmusok

A makroszintű pénzügyi támogatást általában kölcsön vagy támogatás formájában, vagy e kettő kombinációjában nyújtják. Az ország nagy mértékű eladósodottságára tekintettel a támogatás jelentős része (120 millió euró) támogatásban, a fennmaradó (80 millió euró) pedig kölcsönben jelentkezik.

A makroszintű pénzügyi támogatás egy osztatlan, címzetlen támogatás, amely segíti az ország külső finanszírozási igényeinek kielégítését, beleértve a tartalékok megerősítése és a költségvetési támogatás révén történő támogatást. Ugyanennek az igénynek a projekttámogatás nem lenne képes ugyanígy eleget tenni, mivel például nem lehetne az ország külső adósságainak fedezésére vagy a tartalékpozícióinak erősítésére felhasználni. Ezen túlmenően, amint a hasonló műveletek során - beleértve a Szerbia és Montenegróban végzetteket is - szerzett tapasztalat mutatja, az ehhez a támogatáshoz kapcsolódó gazdaságpolitikai feltételrendszer erősíti a stabilizációt és a reformfolyamatot.

3.2. Kockázatértékelés

A makroszintű pénzügyi támogatás esetében, amely nincs konkrét költségekhez rendelve (szemben például a projektfinanszírozással), fennáll a kockázata az összegek csalárd felhasználásának. Ez a kockázat általánosságban olyan tényezőkkel kapcsolódik össze, mint a központi bank függetlensége, az ilyen támogatás kezelésében, ellenőrzésében és feldolgozásában érintett rendszerek és eljárások minősége, az informatikai biztonság, és a külső/belső ellenőrzési kapacitás. Bár a projekttámogatás formájában történő támogatásnyújtás is egy alternatíva, ez nem tenne eleget az ország sértetlen (azaz nem konkrét projektekre elkülönített) finanszírozás iránti igényének, ráadásul szintén magában hordozza a csalás kockázatát.

A támogatás kifizetése előtt a Bizottság szolgálatai - megfelelően meghatalmazott szakértők támogatásával - ellenőrizni fogják Szerbia és Montenegró pénzügyi köreinek és igazgatási eljárásainak megbízhatóságát, valamint az ilyen típusú támogatás szempontjából jelentős külső és belső ellenőrző mechanizmusait (lásd a mérleg 8. szakaszát).

Végezetül a támogatást kötelezően alá kell vetni a Bizottság felelőssége alá tartozó felülvizsgálati, ellenőrzési és auditálási eljárásoknak, beleértve az Európai Csaláselleni Hivatal (OLAF) és az Európai Számvevőszék általi ellenőrzést.

4. A közösségi részvétel hozzáadott értéke

2002 májusában az IMF jóváhagyott egy hároméves, 2005 májusáig tartó időszakra szóló kibővített megállapodást. A program főbb prioritásai a fiskális és monetáris stabilitás biztosítása, a közkiadások és az adóigazgatás felügyeletének erősítése, a magánszektor fejlesztésének ösztönzése és a bankrendszer rendbetétele voltak. Szerbia és Montenegró hatóságai figyelemre méltó eredményeket értek el a gazdasági reform és stabilizáció terén. Megteremtették és megőrizték a makrogazdaság stabilitását, és fontos szerkezeti reformok indultak el. Előreléptek az állami tulajdonú nagyvállalatok aukciós és versenytárgyalásos privatizációjában, és elkezdődött az ipari és pénzügyi ágazat szerkezetátalakítása. A napirenden lévő gazdasági reformot az EK által ezt követően nyújtott, a közösen megállapított gazdasági és strukturális politikai feltételek előzetes teljesítésének függvényében végrehajtott makroszintű pénzügyi támogatási csomagok segítették. Az EK további kiegészítő makroszintű támogatása nélkül fennáll annak kockázata, hogy az IMF által támogatott stabilizációs és reform programot nem lehet maradéktalanul végrehajtani, a szükséges korrekciós erőfeszítések tömegtámogatottsága elhal, illetve a reformok megtorpannak. Ezen túlmenően a támogatás az EK szempontjából különös jelentőséggel bíró erőfeszítéseket támogatna és ösztönözne, nevezetesen olyanokat, amelyek az ország egységes gazdasági térségének létrehozását mozdítják elő.

Végül a makroszintű pénzügyi támogatás kiegészítené a az újjáépítési, fejlesztési és stabilizációs közösségi támogatási programot (CARDS), amely 2001 óta az EK fő pénzügyi eszköze a balkáni országokkal, és különösen a Szerbia és Montenegróval folytatott együttműködésben. A 2000-2004-es időszakra az ország számára 1 100 millió eurót különítettek el. A főbb prioritások a bel- és igazságügy, a közigazgatási kapacitásépítés, a gazdasági és társadalmi fejlődés, a környezeti és természetes erőforrások és a demokratikus stabilizáció. 2004-re összesen 195 millió euró lett előirányozva.

5. A múlt tanulságai

A Szerbia és Montenegró és más országok számára nyújtott makroszintű pénzügyi támogatás megfelelő eszköznek bizonyult az IMF megegyezéseivel is támogatott erős stabilizációs és reformprogramok támogatására, és az is egyértelművé vált, hogy a kiegészítő jelleg és a kölcsönös segítség biztosításához, ugyanakkor a túl szoros keresztfeltételek elkerüléséhez az EK és az IMF feltételeinek megfelelő összehangolására van szükség.

Bár a makroszintű pénzügyi támogatást kezdetben elsősorban kölcsön formájában biztosították, a támogatás jelenleg gyakran támogatások és kölcsönök kombinációjából áll, az ország jövedelmi szintjének, külső adósságának és visszafizetési képességének figyelembevételével.

A 2001-es költségvetés végrehajtására vonatkozó felelősség alóli mentesítésben, valamint a harmadik országoknak nyújtott makroszintű pénzügyi támogatásról szóló 2002/1 számvevőszéki különleges jelentésben tett ajánlások esetében a Bizottság szolgálatai megfelelően figyelembe vették az öt genfi kritériumot (kivételes jelleg, politikai előfeltételek, komplementaritás, feltételesség és pénzügyi fegyelem).

6. A jövőbeni monitoring és értékelés tervezése

Ez a támogatás makrogazdasági jellegű, értékelését a kedvezményezett ország által az IMF támogatásával végrehajtott stabilizációs és reformprogram keretében végzik el.

6.1. Monitoring

A monitoringrendszert a hatóságok által az egyetértési nyilatkozatban meghatározottaknak megfelelően benyújtandó jelentések és adatok, valamint az érintett országban szervezett felülvizsgálati missziók biztosítják. Bár e támogatás kezelése központilag történik, a Bizottság helyszínen tartózkodó küldöttségeitől megfelelő esetben szintén jelentést lehet kérni.

A cselekvésnek a bizottsági szolgálatok általi ellenőrzése konkrétan a kedvezményezett ország hatóságaival megállapítandó gazdasági és strukturális politikai mutatók eredeti rendszere alapján fog megvalósulni. E folyamatban a bizottsági szolgálatok a fent említett operatív értékelésben azonosított kulcsfontosságú területeket is ellenőrizhetik. Az IMF és a Világbank szolgálataival továbbra is szoros kapcsolatban maradnak, hogy a kedvezményezett ország stabilizációjáról és reformjáról általuk készített értékelést hasznosíthassák.

A 2002/882/EK tanácsi határozat rendelkezik az Európai Parlamenthez és a Tanácshoz benyújtandó éves jelentésről, amely tartalmazni fogja e művelet végrehajtásának értékelését.

6.2. Értékelés

Az ECFIN Főigazgatóság többéves értékelési programjának keretében az MFA-műveletek évi két-három utólagos értékelését tervezik. A Bizottság megfelelően meghatalmazott képviselői a támogatás független értékelését ebben a keretben fogják végrehajtani 2005-2006 folyamán. Ehhez az értékeléshez a szükséges pénzügyi erőforrásokat a megfelelő MFA költségvetési sorból vonják le.

7. A költséghatékonyság megvalósítása

A Bizottság a megfelelő feltételrendszer teljesítésétől függő támogatás maradéktalan végrehajtásának biztosítása érdekében a jogalap (a 2003/825/EK tanácsi határozattal módosított 2002/882/EK tanácsi határozat) lejárati napjának módosítását javasolja. A lejárati nap módosítása nélkül a támogatás keretében valószínűleg semmilyen folyósításra nem kerülhet sor.

A Szerbia és Montenegróra nehezedő külső nyomás figyelembevételével a kölcsön futamideje 15 év, 10 éves fizetési halasztással, ami hasonló a Nyugat-Balkán más országainak makroszintű pénzügyi támogatásként nyújtott kölcsönökre vonatkozó feltételekhez. E támogatás elfogadása nem igényli a garanciaalap számára további források biztosítását, mivel a jelenlegi biztosítási szabályok szerint a források biztosításának még azt megelőzően kell megtörténnie, hogy a Tanács határoz a támogatásról. Ennek megfelelően, ahogyan az a mérlegben is szerepel, a külső cselekvések garanciaalapját 2002-ben és 2003-ban már ellátták a garantált kölcsön 9 %-ának megfelelő összeggel (80 millió euró). Ennek eredményeképpen a költségvetési hatóság 2002-ben és 2003-ban kétszer engedélyezte 7,2 millió euró előirányzat átcsoportosítását a tartalékból (01 04 01 13 költségvetési sor) a garanciaalapba (01 04 01 14 költségvetési sor) a 2002/882/EK és 2003/825/EK tanácsi határozat elfogadása után.

Ez a cselekvés természetéből adódóan kivételes, és nem jár a Bizottság személyzetének létszámnövekedésével.